**Български обекти ще се състезават за най-добра европейска фасада в конкурса на Баумит “Life Challenge 66” през май 2020 г.**

*Първите 6 фасади, достигнали до финала от 5-те категории на „Фасада на годината 2018-2019“ ще се борят за международни отличия в Испания догодина*

**27 ноември 2019 г., София**

28 български обекта, достигнали до финала на националното издание на Баумит „Фасада на годината 2018-2019“ ще се състезават в международния конкурс „Life Challenge 66“ през 2020 г. във Валенсия, Испания. Техните архитектурни и строителни характеристики ще се съревновават с фасади от още 26 държави, в които Баумит присъства териториално. **Отличените във всяка категория** на международното издание ще си тръгнат със **сумата от € 3.300**, **а големият носител на приза „Life Challenge 66“ за 2020 г**. ще бъде възнаграден с **€ 6.600**. Идеята за името на конкурса „Life Challenge 66“, произлиза от задължителното условие към участниците, че минимум 66% от фасадната площ на кандидатурите трябва да бъде проектирана и изпълнена с материали на компанията.

В изминалото издание на „Европейска фасада на годината 2018“ участваха 325 кандидатури от 27-те локации на компанията. Най-добрите сред тях бяха избрани и наградени в Братислава, Словакия. Големият победител за 2018 г. бе испанският проект „Collective Housing and health centre” на екип испански архитекти от фирма Bonell I Gil & Peris + Toral. По този начин трофеят Life Challenge се връща от Братислава в Испания, тъй като за втори път неин обект печели първото място.

Международното жури на „Life Challenge 66“ 2020 г. ще включва председател и **12 реномирани архитекти** от цяла Европа. Българският представител в журито е арх. Светослав Станиславов от фирма Старх, който бе и председател на журито във „Фасада на годината 2018-2019“.

Журито на международния конкурс ще проведе предварителен подбор на кандидатурите през март 2020 г. и така ще определи финалистите в конкурса – по 6 проекта във всяка категория.

Освен галавечерта, на която изпълнителите на класиралите се български обекти ще имат възможността да презентират своите идеи и постижения пред европейската архитектурна общественост, за всички тях ще бъде организирана допълнителна програма по време на пребиваването им в страната-домакин.

Шест ще бъдат категориите в конкурса „Life Challenge 66“ през 2020 г. , като продължение от „Фасада на годината 2018-2019“, а в допълнение селектираните фасади, които се отличават и с интересни креативни структури и повърхности, ще имат възможност да се състезават и в **още една международна категория – „*Структури*“** и по-точно „Структурата подчертава дизайна“.

Съвременна архитектурна визия, качество на изпълнение и добър вкус при визуалното представяне на проекта са сред редицата предимства на българските обекти, които ще имат възможността да се надпреварват в международния конкурс в Испания.

„*Критериите, според които бяха подбрани финалистите, които ще се състезават в „Life Challenge 66” от всяка категория, са преди всичко дали проектът е потенциално конкурентен в международна среда и доколко са овладени използваните материали. Присъстваха проекти на високо ниво, като важни показатели бяха способността на архитекта да комбинира и съчетава различни системни решения и материали във фасадата; качеството на архитектурните детайли и цялостната естетика в контекста на конкурса“,* коментира арх. Светослав Станиславов.

„*Предизвикателство за участниците, за което бяха и оценени, бе постигането на съвременни фасадни решения с бранда „Баумит“ не само като комбинация от текстури, цветове и пластика, но и тяхната устойчивост във времето, без да бъде компрометирана бъдещата експлоатация на обекта*“, продължи той.

1. **Категория „Еднофамилни къщи – ново строителство“ – 6 обекта**

1 [Комплекс три еднофамилни къщи гр. София, ул. Свети Сава и ул. Полк. Антон Кръстев](http://fs.baumit.bg/en/page/viewfasada/id/481)

2 [Еднофамилна къща в с. Безден, община Костинброд](http://fs.baumit.bg/en/page/viewfasada/id/459)

3 [Еднофамилна къща в с. Равно поле, община Елин Пелин](http://fs.baumit.bg/en/page/viewfasada/id/469)

4 [Нискоенергийна къща в с. Бистрица](http://fs.baumit.bg/en/page/viewfasada/id/448)

5 [Еднофамилна къща в с. Гривица, ул. Гоце Делчев 1](http://fs.baumit.bg/en/page/viewfasada/id/458)

6 [Редови къщи Асамблея парк гр. София, кв. Малинова долина, ул. Полски бряст №31](http://fs.baumit.bg/en/page/viewfasada/id/421)

1. **Категория Life Challenge 66 „Многофамилни сгради – ново строителство“ – 6 обекта**

1 [Жилищен комплекс от затворен тип „Съни Гардън“, гр. София, кв. Драгалевци, ул. Къпинка №20](http://fs.baumit.bg/en/page/viewfasada/id/427)

2 [Жилищна сграда „Анима“ на ул. Ралевица 79, гр. София](http://fs.baumit.bg/en/page/viewfasada/id/428)

3 [Многофамилна жилищна сграда, ул. Ал. Стамболийски 4, гр. Плевен](http://fs.baumit.bg/en/page/viewfasada/id/383)

4 [Atlantis Residence Park в гр. Бургас](http://fs.baumit.bg/en/page/viewfasada/id/454)

5 [Жилищна сграда с магазини, гаражи и подземни гаражи на ул. Тодор Каблешков 1, гр. София](http://fs.baumit.bg/en/page/viewfasada/id/468)

6 [Жилищна сграда в гр. София, ул. Княз Борис I, №78](http://fs.baumit.bg/en/page/viewfasada/id/398)

1. **Категория „Нежилищни сгради – ново строителство“ – 4 обекта**

1 [Хотел „Arte Spa&Park” в гр. Велинград](http://fs.baumit.bg/en/page/viewfasada/id/474)

2 [International school and preschool Saint George, гр. София, бул. Никола Вапцаров №47](http://fs.baumit.bg/en/page/viewfasada/id/441)

3 [Хотел Казино и СПА „Гранд Моста“ в гр. Свиленград](http://fs.baumit.bg/en/page/viewfasada/id/411)

4 [Палах офис енд хоумс в гр. Варна, ул. Селиолу №48](http://fs.baumit.bg/en/page/viewfasada/id/439)

1. **Категория „Термично саниране“ – 6 обекта**

1 [Преустройство реконструкция и модернизация на работническо общежитие в общежитие апартаментен тип в гр. София, ул. Житница №21](http://fs.baumit.bg/en/page/viewfasada/id/444)

2 [ОУ „Цанко Дюстабанов“ в гр. Габрово, ул. Христо Смирненски №27](http://fs.baumit.bg/en/page/viewfasada/id/446)

3 [Многофамилна жилищна сграда в гр. Габрово, ул. Могильов №15, 17, 19, 21](http://fs.baumit.bg/en/page/viewfasada/id/417)

4 [Еднофамилна къща в с. Малка Верея, община Стара Загора](http://fs.baumit.bg/en/page/viewfasada/id/480)

5 [Хотел „Променаде“ в гр. Бургас, ул. Александър Батенберг №32](http://fs.baumit.bg/en/page/viewfasada/id/465)

6 [ОУ Св. Св. Кирил и Методий в гр. Габрово, бул. Могильов №69](http://fs.baumit.bg/en/page/viewfasada/id/433)

1. **Категория „Реновиране на историческите сгради“ 6 обекта**

1 [Реконструкция, основен ремонт, преустройство и пристрояване на съществуваща сграда на Американски колеж в в гр. София, жк Младост 2, алея Флойд Бляк](http://fs.baumit.bg/en/page/viewfasada/id/475)

2 [Реставрация, ремонт и саниране на жилищна сграда в гр. София, бул. Цар Освободител 25А](http://fs.baumit.bg/en/page/viewfasada/id/399)

3 [„Орел палас“ в гр. София, бул. Мария Луиза №45](http://fs.baumit.bg/en/page/viewfasada/id/423)

4 [Реставрация на център за подпомагане на личностно развитие в гр. Плевен, ул. Дойран №79](http://fs.baumit.bg/en/page/viewfasada/id/422)

5 „[Вила Променаде“ в гр. Бургас, ул. Цар Симеон I №1](http://fs.baumit.bg/en/page/viewfasada/id/464)

6 [Реставрация на фасадата на еднофамилна къща в гр. София, бул. Христо Ботев №82](http://fs.baumit.bg/en/page/viewfasada/id/400)

**За Баумит:**

Баумит интернационал е създадена през 1988 г. Компанията е водещ производител на топлоизолационни системи в цяла Европа с над 40 млн. м2 на година и на трето място по производство на сухи строителни смеси. Групата присъства и има дъщерни дружества в 26 европейски държави. Баумит притежава 35 производствени предприятия за сухи строителни смеси и 11 за пастообразни продукти. Служителите във всички предприятия наброяват 3350 души.